**MASTER STUDIJE**

**/oktobar 2021- januar 2022/**

**PSIHOLOGIJA RANOG RAZVOJA I DAROVITOSTI (obavezan predmet, ESPB 5)**

**Dr Lada Marinković, profesor**

Konsultacije: utorkom od 14 do 15:30 (kabinet br1. prvi sprat) ili mailom (ladinistudenti@gmail.com

1. Nastava: četvrtkom (Т) 17:35-19:05 АМФ др Л.Маринковић
 (В) 19:15-20:00 АМФ др Л.Маринковић

Literatura:

* Nišević, S., Marinković, L. (2017) Psihologija detinjstva i adolescencije. Novi Sad: Mediterran Publ. (knjižara Mala velika knjiga kod Dunavskog parka)
* Бауцал, А. (2012). Стандарди за развој и учење деце раних узраста у Србији. Ур. Београд: Филозофски факултет (<https://www.udruzenjepedijatara.rs/pdf/OPSTA/2_Standardi_za_razvoj_i_ucenje_dece_ranih_uzrasta_u_Srbiji.pdf>)
* Altaras Dimitrijević, A. (2006), Darovitost i podbacivanje Pančevo: IPI, Mali Nemo, CPP (**prve 123 strane**) ( <http://www.savez-vaspitaca.org.rs/wp-content/uploads/2021/01/34.-DAROVITOST_I_PODBACIVANJE_Giftedness_and-1.pdf> )
* Marinković, L., Bulatović, A., Radović, S., Gladić, S. (2019). POTENCIJALNA DAROVITOST I KREATIVNOST KOD DECE PREDŠKOLSKOG UZRASTA (Unapređivanje kompetencija vaspitača za prepoznavanje i podsticanje kreativnosti i darovitosti). Novi Sad: VSSOV (**Elektronski pristup:** <http://www.vaspitacns.edu.rs/index.php?option=com_content&view=article&id=264&Itemid=197>)

**Dodatni materijali biće okačeni na sajtu škole u odeljku (on line nastava Covid 19 u fajlu koji nosi naziv predmeta.**

Predispitni bodovi:

**Prvi seminarski rad (maksimalno 25 poena):**

Tema po ličnom izboru: prikaz metoda ili programa podsticanja razvoja dece predškolskog uzrasta (program ili metod može biti i neki program stručnog usavršavanja koji je akreditovan kod ZUOVa)

* Opis programa ili metode (ko je autor, istorijat, kako je nastao, kome je namenjen);
* Koje razvojne aspekte primarno podstiče;
* Na koji način integriše različite razvojne potrebe i podstiče njihov razvoj;
* Da li i na koji način uključuje roditelje/zajednicu;
* Da li je vaspitaču potrebna dodatna edukacija da bi sprovodio program;
* Lični osvrt na dobre strane programa;
* Kritički osvrt na program i razmišljanje o mogućoj adaptaciji.
* Navesti korišćenu literaturu (prema APA standardu)

Seminarski rad treba da bude dužine maksimalno 10 strana (u wordu, font 12, latinica). Voditi računa o navođenju referenci u samom tekstu ukoliko se preuzimaju nečije ideje i reči. Plagijarizam će biti sankcionisan oduzimanjem svih bodova za ovaj seminarski rad.

**Drugi seminarski rad (maksimalno 25 poena):** Student može da izabere A ili B.

1. Esej o darovitosti na osnovu pročitanog u: Altaras Dimitrijević, Ana (2006), Darovitost i podbacivanje Pančevo: IPI, Mali Nemo, CPP (prve 123 strane) i POTENCIJALNA DAROVITOST I KREATIVNOST KOD DECE PREDŠKOLSKOG UZRASTA (Unapređivanje kompetencija vaspitača za prepoznavanje i podsticanje kreativnosti i darovitosti)

U eseju student treba da koristeći saznanja o darovitosti iz pročitane stručne literature, odabere jedan značajan aspekt fenomena darovitosti i/ili kreativnosti (prepoznavanje, identifikacija, saradnja sa roditeljima, podsticanje u različitim oblastima, karakteristike darovitih,...), da da svoje mišljenje ili utisak o odabranom problemu u vezi darovitosti, prikaže lični stav, mišljenje o tome, eventualno da sugestije i primer mogućeg delovanja u domenu prakse rada sa decom predškolskog uzrasta.

Esej treba da bude napisan na najviše 10 strana. (word, font 12, latinica).

 B) opis deteta, procedure prepoznavanja darovitosti (priloženi instrumenti procene), koja je oblast darovitosti, produkti deteta (dokumentacija), plan aktivnosti koje su usmerene na podsticanje razvoja deteta, problemi, način i kvalitet saradnje sa roditeljima, kolegama, stručnom službom, izazovi sa kojima se suočava vaspitač.

Prikaz primera napisati na 10 strana, poštujući privatnost podataka deteta.

Seminarski radovi treba da budu predati do kraja semestra (slanjem na mail ladinistudenti@gmail.com i štampana verzija u vreme konsultacija ili vežbi isto do kraja semestra).

Studenti će polagati **završni ispit** pismeno u formi testa (poznavanje teorije (**maksimalno 30 poena**) i usmeno kroz odbranu/diskusiju o odabranim temama na seminarskom radu i predatom eseju (**maksimalno 20 poena).**